ΕΝΔΕΙΚΤΙΚΕΣ ΑΠΑΝΤΗΣΕΙΣ

ΘΕΜΑ 2Ο

Οι εμπορευματικές μεταφορές διέπονται τόσο από εθνικές όσο και από διεθνείς πηγές δικαίου. Στην Ελλάδα προσδιορίζονται κυρίως από το Αστικό και Εμπορικό Δίκαιο, τον Κώδικα Βιβλίων και Στοιχείων, καθώς και διάφορους νόμους που αφορούν συγκεκριμένες περιπτώσεις, αλλά και νόμους που τίθενται σε ισχύ προκειμένου να εναρμονίσουν το Ευρωπαϊκό Κοινοτικό Δίκαιο με τα ελληνικά δεδομένα, όπως πχ ο Νόμος 3887/2010 για τις εθνικές οδικές μεταφορές. 
Εξίσου σημαντικές όμως είναι και οι Διεθνείς Συμβάσεις τις οποίες έχει συνυπογράψει η χώρα μας και το περιεχόμενο των οποίων καθίσταται υποχρεωτικό για τα εμπλεκόμενα μέρη (πωλητές, αγοραστές, μεταφορείς, κλπ).
Η ανάγκη ύπαρξής τους προέκυψε προκειμένου να μην υπάρχουν διακρατικές ασυμβατότητες στην περίπτωση των διεθνών μεταφορών και να υπάρχει από όλους ένας κοινά αποδεκτός κώδικας. Χαρακτηριστικά αναφέρονται οι σπουδαιότερες:
i. Συνθήκη CMR (Οδικές μεταφορές).
ii. Συνθήκη TIR (Οδικές μεταφορές - αφορά τελωνειακές διατυπώσεις σε χώρες εκτός Ε.Ε.).
iii. Συνθήκη COTIF / CIM (Σιδηροδρομικές μεταφορές).
iv. Συνθήκη Χάγης - Βίσμπυ (Θαλάσσιες μεταφορές).
v. Συνθήκη Μόντρεαλ (Αεροπορικές μεταφορές).
vi. Κανονισμοί ΙΑΤΑ (Αεροπορικές μεταφορές).
vii. Συνθήκη Ρόττερνταμ (Συνδυασμένες μεταφορές).
viii. Διεθνής σύμβαση ATP (Για την μεταφορά ευπαθών τροφίμων).
Παράλληλα, να αναφέρουμε όχι ως πηγές δικαίου για τις μεταφορές, αλλά ως προτάσεις των χωρών μελών της Ε.Ε. οι οποίες εξετάζονται και δρομολογούνται να ισχύσουν μελλοντικά:
· Τη Λευκή Βίβλο (εμπορευματικές και επιβατικές μεταφορές).
· Την Πράσινη Βίβλο (περιβαλλοντική προστασία).
Ιδιαίτερα σημαντικοί επίσης είναι οι διεθνείς κανονισμοί που ισχύουν για τις μεταφορές επικίνδυνων φορτίων και διαφοροποιούνται ανάλογα με τους τρόπους μεταφοράς:
· Οδικώς: ADR
· Σιδηροδρομικώς: RID
· Θαλασσίως: IMDG/IMO
· Αεροπορικώς: IMDG/IATA
